Document ID: 32001R0080

Uredba Komisije (ES) št. 80/2001
z dne 16. januarja 2001
o določitvi podrobnih pravil za uporabo Uredbe Sveta (ES) št. 104/2000 glede obvestil o priznanju organizacij proizvajalcev, določanja cen in intervencije v okviru skupne organizacije trga za ribiške proizvode in proizvode akvakulture
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 104/2000 z dne 17. decembra 1999 o skupni organizaciji trgov za ribiške proizvode in proizvode akvakulture [1], zlasti člena 34(2),
ob upoštevanju naslednjega:
(1) Objavlja Komisija v skladu s členom 13(6) Uredbe (ES) št. 104/2000 vsako leto seznam pooblaščenih organizacij proizvajalcev in njihovih združenj. Države članice ji morajo zato zagotoviti ustrezne informacije.
(2) Mora biti Komisija sposobna nadzorovati dejavnosti organizacij proizvajalcev glede stabilizacije cen in načina, kako ti uporabljajo sisteme finančnih nadomestil in premostitvenih premij.
(3) Zahteva intervencijski režim Skupnosti skladno s členi 21 do 26 Uredbe (ES) št. 104/2000, da so na voljo podatki o cenah, ki se evidentirajo v rednih presledkih po natančno opredeljenih regijah.
(4) Je bil v okviru upravljanja skupne ribiške politike (sistem FIDES II) uveden sistem elektronskega prenosa podatkov med državami članicami in Komisijo. Uporabljati se mora za namene zbiranja podatkov, ki jih navaja ta uredba.
(5) Se morajo podatki, ki so bili predhodno zbrani po Uredbi Komisije (EGS) št. 2210/93 z dne 26. julija 1993 o sporočanju podatkov za namene skupne organizacije trga za ribiške proizvode in proizvode akvakulture [2], kot je bila spremenjena z Uredbo (ES) št. 843/95 [3], poenostaviti, uskladiti in dopolniti. Zato bi morala biti sestavljena nova uredba, Uredba (EGS) št. 2210/93 pa bi morala biti razveljavljena.
(6) So ukrepi, predvideni v tej uredbi, v skladu z mnenjem Upravnega odbora za ribiške proizvode -
SPREJELA NASLEDNJO UREDBO:
POGLAVJE I
Obvestila glede priznanja organizacij proizvajalcev in njihovih združenj
Člen 1
Države članice obvestijo Komisijo o podatkih, ki jih navajata člena 6(1)(c) in 13(3)(d) Uredbe (ES) št. 104/2000 najkasneje v dveh mesecih po datumu sprejetja sklepa.
Ti podatki in oblika, v kateri morajo biti poslani, so navedeni v Prilogi I k tej uredbi.
POGLAVJE II
Cene in intervencija
Člen 2
Države članice obvestijo Komisijo najkasneje v dveh mesecih po začetku vsakega ribolovnega leta o podatkih, ki jih navaja člen 17(4) Uredbe (ES) št. 104/2000.
Države članice takoj obvestijo Komisijo o vsaki spremembi postavk iz prvega odstavka.
Ti podatki in oblika, v kateri morajo biti poslani, so navedeni v Prilogi II k tej uredbi.
Člen 3
Glede vrst, ki so navedene v Prilogah I in IV k Uredbi (ES) št. 104/2000, države članice obvestijo Komisijo o ulovljenih, prodanih, prevzetih in prepeljanih količinah čez njihovo ozemlje ter o vrednosti prodanih količin v vsakem četrtletju po različnih pokrajinah, kot so opredeljene v tabeli 1 Priloge VIII k tej uredbi, in sicer najkasneje v sedmih tednih po določenem četrtletju.
Če je kriza za eno ali več vrst, ki so navedene v Prilogi I k Uredbi (ES) št. 104/2000, države članice obvestijo Komisijo o ulovljenih, prodanih, prevzetih in prepeljanih količinah čez njihovo ozemlje ter o vrednosti prodanih količin za vsakih štirinajst dni po različnih pokrajinah, kot so opredeljene v tabeli 1 Priloge VIII k tej uredbi, in sicer najkasneje v dveh tednih po poteku teh štirinajstih dni.
Ti podatki in oblika, v kateri morajo biti poslani, so navedeni v Prilogi III k tej uredbi.
Člen 4
Države članice vsako četrtletje o vsakem prevzetem proizvodu, navedenem v Prilogi I k Uredbi (ES) št. 104/2000, obvestijo Komisijo o njegovi vrednosti in prodanih količinah, razčlenjenih po vrstah prodaje, navedenih v členu 1 Uredbe Komisije (EGS) št. 1501/83 [4], in sicer najkasneje v osmih tednih po določenem četrtletju.
Ti podatki in oblika, v kateri morajo biti poslani, so navedeni v Prilogi IV k tej uredbi.
Člen 5
Glede vsakega proizvoda, ki je naveden v Prilogi II k Uredbi (ES) št. 104/2000, države članice obvestijo Komisijo o ulovljenih, prodanih in skladiščenih količinah ter o vrednosti prodanih količin v vsakem četrtletju po različnih pokrajinah, kot so opredeljene v tabeli 1 Priloge VIII k tej uredbi, in sicer najkasneje v šestih tednih po določenem četrtletju.
Ti podatki in oblika, v kateri morajo biti poslani, so navedeni v Prilogi V k tej uredbi.
Člen 6
Glede vsakega proizvoda, ki je naveden v Prilogi III k Uredbi (ES) št. 104/2000, države članice obvestijo Komisijo o ulovljenih, prodanih in dobavljenih količinah industriji po proizvodnih organizacijah, ter o vrednosti industriji dobavljenih količin v vsakem mesecu po različnih pokrajinah, določenih v tabeli 1 Priloge VIII k tej uredbi, in sicer najkasneje v šestih tednih po določenem mesecu.
Ti podatki in oblika, v kateri morajo biti poslani, so navedeni v Prilogi VI k tej uredbi.
Člen 7
Države članice vsako leto v treh mesecih pred koncem določenega leta Komisiji priskrbijo podatke, po katerih se določijo tehnični stroški del, potrebnih za stabilizacijo in skladiščenje, kot to določata člena 23 in 25 Uredbe (ES) št. 104/2000.
Ti podatki in oblika, v kateri morajo biti poslani, so navedeni v Prilogi VII k tej uredbi.
POGLAVJE III
Splošne in končne določbe
Člen 8
Države članice pošljejo podatke Komisiji elektronsko, z uporabo sistemov prenosa, ki so zdaj v rabi za izmenjavo podatkov v okviru upravljanja skupne ribiške politike (sistem FIDES II).
Člen 9
Uredba (EGS) št. 2210/93 je s tem razveljavljena.
Člen 10
Ta uredba začne veljati 1. januarja 2001.
Ta uredba je v celoti zavezujoča in se neposredno uporablja v vseh državah članicah.
V Bruslju, 16. januarja 2001

Labels: 12
2
6